Aproape de doua ori mai multi soldati din armata Statelor Unite in comparatie cu acum sase ani sunt fie alcoolici, fie au un comportament ciudat cauzat de alcool, potrivit statisticilor armatei.
Datele arata ca, de la inceputul anului, 11 din 1.000 de soldati au fost diagnosticati cu alcoolism sau cu alte probleme cauzate de alcool, facand un salt de la 6,1 la mia de soldati in 2003, informeaza AFP.
Specialistii au afirmat ca toate acestea se intampla din cauza vizitelor tot mai dese in zonele de razboi.
Amiralul Michael Mullen a declarat vineri ca este de parere ca cei opt ani de lupta sunt responsabili pentru comportamentul soldatilor.
Un studiu al Universitatii din Minnesota si Centrul pentru Controlul si Prevenirea Bolilor a aratat ca mai mult de patru din zece soldati au avut probleme cu alcoolul.